
AJUNTAMENT DE MIERES                                                                                                                          


Extracte a la BDNS de convocatòria de subvencions per a la taxa de recollida de residus a les activitats econòmiques de Mieres afectades per la crisi sanitària del COVID-19
Descripció convocatòria: Aprovació bases i convocatòria per a la concessió de subvencions per la taxa de recollida de residus en les activitats econòmiques de Mieres amb motiu del tancament o l’afectació significativa de l'activitat derivat/da de l'estat d'alarma per la crisi del Covid-19
El Ple de l'Ajuntament de Mieres, en sessió ordinària de data 28 de juliol de 2021 va acordar aprovar les bases reguladores dels ajuts extraordinaris (subvencions) per al pagament de la taxa d’escombraries a favor dels establiments comercials i empresarials de Mieres afectats per la crisi sanitària ocasionada per la Covid-19.
Les esmentades bases han estat exposades a informació pública al tauler d’anuncis de l’Ajuntament i al web municipal, durant un termini d’un mes, a partir de l’endemà de la publicació de l’edicte que ha estat inserit en el Butlletí Oficial de la Província de Girona núm. 151, de data 9 d’agost de 2021. Transcorregut el termini d'exposició al públic sense haver-se presentat reclamacions, les dites bases i la convocatòria han quedat definitivament aprovades sense necessitat de nou acord. 
D'acord amb allò previst en els articles 17.3.b) i 20.8.a) de la Llei 38/2003, de 17 de novembre, General de Subvencions, es publica l'extracte de la convocatòria. El text complert de les bases es pot consultar a la pàgina web de l’Ajuntament (www.mieres.cat)
Primer. Beneficiaris
Poden ser sol·licitants i/o beneficiàries de les subvencions a què es refereixen aquestes Bases les persones legalment constituïdes que constin donades d’alta a l’IAE, amb llicència d’activitat al municipi de Mieres i que tributin per la referida taxa municipal, que hagin estat afectades per les mesures establertes en el marc de l’estat d’alarma decretat per fer front a la COVID-19: tancament de l’establiment, reducció significativa de l’activitat, haver constituït un ERTO amb el personal contractat o altra afectació que sigui degudament justificada.
Segon. Objecte
L'objecte de les dites Bases és la regulació de la concessió de les dites subvencions o ajuts, dins dels límits establerts en els pressupostos municipals.
Es pretén contribuir a corregir una situació de distorsió del mercat provocada per les mesures adoptades per lluitar contra la COVID-19. Per la via d'aquestes subvencions no s'atorga cap tracte de favor ni es facilita als beneficiaris una situació de superioritat en el marc de les condicions de normal funcionament del mercat. Contràriament, la finalitat és minimitzar els efectes negatius d'unes mesures adoptades per les autoritats governatives que han alterat el funcionament del mercat tot obligant al tancament d'un seguit d'establiments comercials i a la suspensió d'activitats econòmiques.
Tercer. Bases reguladores
Les bases reguladores per a la concessió de subvencions per la taxa de recollida de residus en les activitats econòmiques de Mieres afectades professionalment per la crisi sanitària del COVID19 es troben publicades a la pàgina web municipal.
Quart. Quantia
Se subvencionarà com a mínim la part proporcional als mesos que s’han hagut de tancar els establiments o que ha durat l’afectació motivada per l’estat d’alarma, amb un màxim de la quota anual, fins a l’exhauriment del fons destinat a l’ajut.
La quantitat que es destina a la convocatòria regulada per aquestes bases anirà a càrrec de la partida pressupostària corresponent, per import màxim de 2.500 euros.
L'Ajuntament de Mieres atorgarà els ajuts per ordre cronològic d’entrada de sol·licituds, una vegada exhaurit el pressupost.
[bookmark: _GoBack]Cinquè. Termini de presentació de les sol·licituds
Les sol·licituds s'hauran de presentar a través de qualsevol forma admesa en dret en el Registre General de l'Ajuntament de Mieres fins el dia 31 d’octubre de 2021.

Mieres, 15 de setembre de 2021.



Enric Domènech Mallarach
Alcalde

